(La 23)
1. Yehowa ji ye Nɔ Hyɛlɔ;
Lɛ nɛ e maa tsɔɔ mi blɔ.
E le ye tsui mi sanehi tsuo;
E le ye hiami ní tsuo.
E kɛ mi yaa nyu jɔjɔɛ he,
Nɛ e poɔ ye he piɛ daa.
E jeɔ suɔmi mi nɛ e tsɔɔ mi blɔ,
Konɛ ye bua nɛ jɔ daa.
E jeɔ suɔmi mi e tsɔɔ mi blɔ,
Konɛ ye bua nɛ jɔ daa.
2. Ma nyɛɛ o blɔhi a nɔ daa,
Ejakaa ma ná he se.
Moo ye bua mi nɛ ma ko tla blɔ;
Ha ma ye anɔkuale.
Ke i ngɛ gbenɔ muɔ nya po,
Ko ha nɛ ma ye gbeye.
Tsɛ Yehowa, moo ye kɛ bua mi daa,
Ejakaa ye Huɛ ji mo.
Yehowa, moo ye kɛ bua mi daa,
Ejakaa ye Huɛ ji mo.
3. Mawu, mo ji ye Nɔ Hyɛlɔ;
Mo lɛ o tsɔɔ mi blɔ daa.
Mo lɛ o toɔ ye tsui nɔ nine;
O haa mi hiami ní tsuo.
Ma ngɔ ye hɛ kɛ fɔ o nɔ
Be abɔ nɛ o hɛ ngɛ.
Moo je suɔmi mi nɛ o hyɛ ye nɔ,
O hɛ ngmɛ nɛ hi ye he.
Jee suɔmi mi nɛ o hyɛ ye nɔ,
O hɛ ngmɛ nɛ hi ye he.
(Moo hyɛ La 28:9; 80:1 hulɔ.)